C 79/18
HR
Službeni list Europske unije
2.3.2023.
Preispitivanje obrazaca potrošnje 8. ističe da se svjetska proizvodnja tekstila između 2000. i 2015. gotovo udvostručila.
Budući da odjeća čini najveći udio potrošnje tekstila u EU-u (81 %), tendencija upotrebe odjeće tijekom sve kraćih razdoblja prije bacanja uvelike doprinosi neodrživim obrascima prekomjerne proizvodnje i prekomjerne potrošnje;
9. poziva na sve veću primjenu modela intervencije kako bi se promicala svjesna i održiva uporaba tekstilnih materijala, osobito u pogledu vrsta odjeće za koje je vjerojatnije da će ih potrošači odbaciti prije isteka korisnog vijeka trajanja.
Mjere kao što su, primjerice, inicijative za razmjenu (eng. swap schemes) ili posudbu odjeće (eng. fashion libraries) i kampanje podizanja svijesti nailaze na razne prepreke povezane s predrasudama o odjeći u pogledu kvalitete, higijene ili raznolikosti ponuđenih proizvoda;
10.
ističe da je potrebno intenzivnije tragati za inovativnim rješenjima (strojevi, oprema, digitalne platforme) za razvrstavanje, ponovnu uporabu i recikliranje prikupljenog tekstilnog otpada, kao i za optimizaciju ponašanja materijala;
11.
ističe da je tržišna potražnja za kružnim proizvodima i uslugama i dalje nedostatna, što predstavlja veliku prepreku provedbi kružnih poslovnih modela.
Potiče nacionalne, regionalne i lokalne vlasti da potaknu promjenu obrazaca uvođenjem alata kojima se podupire usvajanje poslovnih modela temeljenih na kulturi upotrebe, a ne na vlasništvu; uspostavom propisa o trgovini tekstilnim proizvodima i njihovom prijevozu (uključujući tokove otpada); promicanjem regulatornih poticaja (kao što su smanjenje PDV-a ili primjena načela proširene odgovornosti proizvođača) kako bi se podržali zakup umjesto kupnje, platforme za dijeljenje, usluge povrata i preprodaja te trgovine rabljenom odjećom, uz istovremenu popularizaciju popravka, prenamjene i održavanja.
Također prepoznaje da takvi poslovni modeli mogu pozitivno utjecati na okolišnu održivost u sektorima zdravstva, turizma, građevinarstva i drugih ključnih javnih usluga;
12. pozdravlja inicijativu za jačanje položaja potrošača u zelenoj tranziciji (2) i pravila EU-a koja iz nje proizlaze, a kojima će se osigurati da potrošači na prodajnom mjestu dobiju informacije o komercijalnom jamstvu trajnosti tekstilnih proizvoda, kao i relevantne informacije o mogućnosti njihova popravka; potiče Komisiju da nastavi raditi na minimalnim kriterijima za sve vrste tvrdnji o prihvatljivosti za okoliš u kontekstu inicijative Green Claims (inicijativa za tvrdnje o prihvatljivosti za okoliš) (3).
Uvođenje dizajna za kružnost u uobičajenu praksu 13. uviđa da se dizajnom za veću trajnost može povećati životni vijek tekstilnih proizvoda, odjeće, kože i obuće, čime se smanjuje tekstilni otpad i ukupna upotreba neobrađenih materijala i kemikalija; pozdravlja rad Komisije na razvoju obvezujućih zahtjeva za ekološki dizajn specifičnih za određene proizvode u cilju poboljšanja svojstava proizvoda u sektoru tekstila, odjeće, kože i obuće u pogledu trajnosti, mogućnosti ponovne uporabe, popravka, recikliranja vlakana u nova vlakna i obveznog sadržaja recikliranih vlakana;
14. snažno podupire nužnost uvođenja zajedničkih standarda održivosti, koji se smatraju ključnima za uključivanje robnih marki u procjenu utjecaja njihovih proizvoda na okoliš;
15. pozdravlja aspekte Strategije koji se odnose na jasnije informacije o kružnosti u sektoru tekstilnih proizvoda, odjeće, kože i obuće i digitalnu putovnicu za proizvode koja se temelji na obveznim informacijama o kružnosti i drugim okolišnim aspektima; poziva Komisiju da digitalnu putovnicu za proizvode učini dostupnom svim dionicima i potrošačima te da u nju uključi informacije o uvjetima rada i o tome kako popraviti i ponovno upotrijebiti proizvode;
16. smatra da bi pri definiranju minimalnih zahtjeva za tekstilne proizvode, odjeću, kožu i obuću trebalo slijediti sljedeća načela, čija bi svrha trebala biti unaprijediti ukupnu ekološku bilancu tijekom cijelog životnog ciklusa:
(2) (3)
COM (2022) 143 – Prijedlog direktive o jačanju položaja potrošača u zelenoj tranziciji boljom zaštitom od nepoštenih praksi i boljim informiranjem.
Initiative on substantiating green claims („Inicijativa o potkrjepljivanju tvrdnji o ekološkoj prihvatljivosti”, Europska komisija (europa.eu)).